**Rutinesituasjoner**

**og**

**aktiviteter**

**Vinnes barnehage**

**«Trygge barn med tro på egne evner»**



Litt om Vinnes barnehage SA

- en hjertevarm barnehage.

Vi vil at i vårt arbeide skal omsorg, trygghet og lek være grunnleggende faktorer.

Vi ønsker at alle skal føle seg velkommen og at dere skal trives hos oss.

Trygghet og trivsel er det beste grunnlaget for lek og læring.

Hvert enkelt barn skal bli sett, respektert og få vokse ut fra egne forutsetninger.

Vi ønsker å ha minst mulig stress hos oss da en stresset atmosfære kan gi inntrykk av at her har vi ikke tid til ditt barn. Hos oss er det en selvfølge at barna står i sentrum.

* KOMMUNIKASJON

Vi i Vinnes barnehage mener at god kvalitet er hvordan relasjonen mellom voksne og barn, barn-barn og voksne – voksne er.

I relasjon mellom mennesker er det viktig hvordan vi kommuniserer med hverandre, både verbalt og nonverbalt.

Vi skal være gode rollemodeller og det innebærer at vår kommunikasjon med barn skal bygge på disse prinsippene:

* Posisjon. Hvordan vi stå/ sitter i forhold til barnet. Viktig med øye/blikk kontakt med barnet, vi skal være på samme høyde som barnet. Dette for å kunne se ansiktsuttrykk og følelser.
* Vi skal se etter barns initiativ – se hva barnet holder på med. Benevner det barnet gjør. Det å bli sett gjør noe med barns selvbilde.
* Smil. Det å få et smil gjør noe med oss mennesker. Vi blir sett. Vi føler oss akseptert, og vi blir trygge. Et smil sier at her er det godt å være.
* Vi skal sette ord på hva barnet gjør. Da bevisstgjør vi barnet på hva det gjør som igjen kan føre til at barnet kommer med flere initiativ.
* Språklig bevissthet: Vi gjentar det barnet sier fordi det bevisstgjør barnet på det barnet sier. Barnet blir sett og hørt = en anerkjennelse av barnet.
* Tid – gi barnet tid. Vi skal være til stede i barns tempo.
* Vi skal sette ord på det vi gjør. Dette skaper trygghet for barnet.
* Vi skal bruke personlig språk. «Jeg vil at du skal ta på deg jakka di.»
* Vi skal anerkjenne barnets følelse, men skille på følelse og det barnet gjør.» Jeg ser at du er sinna, men det er ikke lov å slå»
* Vi skal forsterke positive handlinger som barnet gjør – ved å gi ros ved ønsket adferd. «Nå var du rask med å kle på deg»
* En klapp på skulderen – barn liker å bli tatt på.
* Se på barnet med et godt blikk – barn tolker kroppsspråket vårt like mye som de hører hva vi sier.
* Vi bruker Tegn Til Tale ved behov / for å forstå og gjøre oss bedre forstått i vår kommunikasjon med barn.
* VENNSKAP OG FELLESSKAP

Det viktigste et barn lærer er å forholde seg til andre – både andre barn og voksne.

Sosial kompetanse handler om å kunne samhandle positivt med andre i ulike situasjoner.

|  |  |
| --- | --- |
| Mål | Hvordan |
| Barn skal få oppleve mestring og glede i et sosialt og kulturelt fellesskap.Alle barn skal få muligheten til å ta initiativ til vennskap og opprettholde vennskap.Barn skal ha tro på seg selv, vise at de bryr seg om andre og vise medfølelse.Barn skal oppleve egenverd, mestring og tilhørighet i et positivt fellesskap.Barn skal erfare og løse konflikter selv. | Barnehagens hverdag skal være preget av gode følelsesmessige opplevelser. Hverdagen skal være preget av glede og humor.Vi skal tilrettelegge for lek og anerkjenne vennskap.Vi vektlegger omsorg og empati.Vi skal gi positive og konstruktive tilbakemeldinger til barna. Vi skal lytte til det barna uttrykker.Vi hjelper og støtter barna i konfliktsituasjoner. |

* **TILVENNING**

Ett av våre mål er at alle barn skal være trygge. Trygghet er viktig for trivsel og læring. Det er viktig at vi har en god tilvenningsperiode for de barna som begynner i barnehagen. Hvis barnet får en god start i barnehagen er det lettere å håndtere rutinene i barnehagen, og det å skilles fra foreldrene. Tilvenningsperioden er en intens og spennende periode for oss alle! Tilvenningen er over når foreldre føler seg trygge og komfortable med å forlate barnet, og når personalet føler at de kjenner barnet og dets reaksjonsmønstre. Det er et godt tegn når barnet tar kontakt med andre barn, leker og lar seg trøste av personalet når avskjeden er vanskelig.

|  |  |
| --- | --- |
| **Mål** | **Hvordan** |
| Barnet skal bli tryggog kjent med barna,de voksne og rutinerpå avdelingen.Vi skal gi barnet en trygg base som er oversiktlig og forutsigbar.Vi skal trygge barn og foreldre på at det er greit å være i barnehagen uten mor / far.Foreldrene skal oppleve at oppstarten er rolig og oversiktlig.Foreldre skal føle segtrygg på å leverebarnet i barnehagen.Personalet skal være lyttende og tydelig i sin kommunikasjon.Det skal gjennomføres en «bli – kjent» samtale i løpet av de første ukene. Foreldrene skal på forhånd få utdelt skrivet som brukes på disse samtalene. | Vi sender ut velkomstskriv førbarnet begynner i barnehagen.Garderobeplass er klar.En voksen har ansvaret for barnet = primærkontakt.De minste barna blir skjermet fra de største barna.Vi setter av god tid til å bli kjent med barn og foreldre.Vi gir ut informasjon til foreldrene på forhånd slik at de er kjent med barnehagens rutiner.Vi gir foreldrene muligheten til å være her så lenge behovet er til stede, også utover den obligatoriske tilvenningsuken. Vi sender SMS meldinger til foreldrene på hvordan det går med barnet hvis avskjeden har vært vanskelige. Foreldre kan til enhver tid ringe barnehagen for å høre hvordan det går.Foreldrene kjenner barnet sitt best – det er viktig med tid til utveksling av informasjon om barnet.Pedagogisk leder i samarbeid med foreldrene setter opp tid til en samtale |

* **DE ALLER MINSTE BARNA I BARNEHAGEN**

Forskning viser at det aller viktigste for de minste barnehagebarna, er nære, varme, tilgjengelige voksne som også er stimulerende og engasjerende å være sammen med. Ett og toåringene trenger trøst, nærhet og tilgjengelige voksne, men er også veldig nysgjerrige og utforskende. Derfor er det viktig at de er i et miljø der de får lyst til å utforske, prøve ut og lære nye ting. Kombinasjonen av å være en trygg base når barna trenger det og stimulere barnas selvstendighet og nysgjerrighet i situasjoner hvor barna ønsker det, er svært viktig for ett og toåringen. De minste barna trenger noe skjerming, men selvsagt får de store og de minste barna være sammen i løpet av dagen. På morgenen og ettermiddagen leker barna sammen på tvers av avdelingene. Det er mye god pedagogikk i at de store hjelper de små og at de små har noen å strekke seg etter, men de minste barna krever mer trygghet og forutsigbarhet og det er derfor viktig at de skjermes. De minste barna er ikke med på alle aktiviteter de største er med på, bla går de færre og kortere turer.

For de er det viktigste det trygge og kjente.

* **OVERFLYTTING**

Det året barnet fyller 2 eller 3 år, uansett tid på året barnet fyller år, flyttes barnet over fra småbarnsavdeling (Hakkebakke) til stor avdeling. (Kardemomme / Tiriltoppen) En sjelden gang flyttes barn fra en stor avdeling til en annen. Overflyttinger skjer i hovedsak januar eller juni – august, men kan også forekomme ellers i året. Personalet har ansvaret for overflyttingen. Det å gå fra småbarnsavdeling til stor avdeling vil innebære en del forandringer. Barna har blitt større og ønsker å klare seg mer selv. Vår oppgave er å hjelpe og støtte de i denne prosessen.

|  |  |
| --- | --- |
| **Mål** | **Hvordan** |
| Barnet skal bli trygg og kjent på den nye avdelingen og ta kontakt med barna og de voksne der. | Foreldrene blir informert om overflytting og mottar et skriv fra den nye avdelingen.Garderobeplass er klar.Ny primærkontakt etablert. |

* **BRINGING**

Det å bli møtt med en hilsen gjør at en føler seg velkommen.

En rolig morgenstund har god virkning utover hele dagen. Mange barn trenger forutsigbarhet ved avskjeden for å klare å kjenne seg trygg i barnehagen. Det kan være å vinke i vinkevindu, pusle litt for seg selv, eller være sammen med en av personalet i samtale ol. Det er viktig at barnet selv får bestemme hva som er best for seg selv.

|  |  |
| --- | --- |
| **Mål** | **Hvordan** |
| Vi skal gi barn og foreldre en god start på dagen og få dem til å føle seg velkommen og trygg i barnehagen.Foreldrene skal ha mulighet til å gi informasjon til personalet. | En av personalet møter i garderoben, evt tar imot innepå avdelingen.Personalets oppmerksomhet skal i første rekke være rettet mot barnet, men være åpen for samtale/ ta imot beskjeder fra foreldrene. |

|  |
| --- |
| **Hvis dere ikke blir møtt i garderoben skal dere følge barnet inn på avdelingen /fellesrommet. Forlat aldri barnet før dere har snakket med en av de ansatte i barnehagen.** |

* **HENTING**

|  |  |
| --- | --- |
| **Mål** | **Hvordan** |
| Vi ønsker at barn og foreldre får en god avslutning på barnehagedagen.Utveksling av informasjon. | Personalet er tilgjengelig for å gi tilbakemelding på hvordan dagen har vært. |

|  |
| --- |
| **Blir barnet hentet av noen andre enn foreldrene SKAL vi alltid ha beskjed på forhånd.****Gi ALLTID beskjed til en av de ansatte om at barnet er hentet.** |

* **AV/PÅKLEDNING**

|  |  |
| --- | --- |
| **Mål** | **Hvordan** |
| Barnet skal lære å kle av og på seg selv alt etter modenhet og ferdigheter.Barna skal oppøve vurderingsevnen i forhold til vær og vind.Barna skal prøve å holde orden på plassen sin. | Vi setter av god tid til av/påkledning. Personalet oppmuntrer og roser barn underveis. Er det mange barn som trenger mye hjelp, deles gruppa. Snakke om plaggene vi tar av og på. |

|  |
| --- |
| Husk: ALLTID å ha rikelig med skiftetøy i barnehagen.For å gjøre det lettere å holde orden ber vi om at tøy& fottøy merkes.Det er viktig at tøy dere sender med til bruk i barnehagen kan bli møkkete. |

Barna må ha klær tilpasset årstiden. De må ha med skiftetøy, innesko og evt. bleier. Til innesko anbefaler vi sandaler/tøfler.

**Vi er ute i all slags vær og vind. Derfor trenger barna:**

* Yttertøy - dress, regntøy, gummistøvler, ytterjakke,
* Varmt tøy som ulltøy.
* Votter/lue/hals/ullsokker/ vanlige sokker/strømpebukse
* Vanlig tøy bukse /genser

**Når dere henter, sjekk alltid:**

* Om skiftetøy har vært i bruk
* Om støvler må ta med hjem til vask / tørk
* Om regntøy / dress må ta med hjem til vask.

Hjelp oss å holde orden på barnas plass. Ta med tøy hjem som ikke er i bruk eller ikke skal brukes til skift. Av hensyn til barnas inneklima er det viktig at møkkete dresser og regntøy vaskes.

* **HYGIENE**

|  |  |
| --- | --- |
| **Mål** | **Hvordan** |
| Barna skal lære seg viktigheten av renslighet og god hygiene.Alle barna skal vaske hendene før hvert måltid og etter dobesøk. Barna skal etter alder og modenhet lære seg å bli selvstendig i do situasjonen.Bla må de kunne tørke seg selv før de begynner på skolen. | Personalet sørger for at alle barn vasker hendene.En av personalet er sammen med barna, veileder og oppmuntrer underveis. Personalet følger ekstra opp de barna som er i ferd med å bli renslige - lager gode do-rutiner. Mye ros og oppmuntring er viktig, selv om det er mange uhell i løpet av dagen. |

|  |
| --- |
| **Det er ekstra viktig med mye skiftetøy som truser, strømpebukser og bukser** **når barnet trener på å slutte med bleie.** |

* **BLEIESKIFT**

|  |  |
| --- | --- |
| **Mål** | **Hvordan** |
| De som bruker bleie, skal ha tørre og rene bleier.Bleieskiftstunden skal være en rolig stund hvor barn og voksne kommuniserer med hverandre for å skape trygghet og gode relasjoner. | Personalet setter av god tid til hvert enkelt barn og skaper ro rundt bleieskiftet. Oppmerksomheten skal være rettet mot barnet. |

* **MÅLTIDENE**

Vi har 3 måltider i løpet av dagen.

Frokost fra 08. 00 til ca 08 30.

Barn som skal spise frokost i barnehagen må være i barnehagen til kl 08 00.

Dere må sende med matpakke til frokost.

Hver tirsdag må barna ha med matpakke til frokost og lunsj. Barna spiser matpakken sin til lunsj enten på tur eller her i barnehagen.

Lunsj kl 11 30.

Vi tilbyr brødmat med variert pålegg, og melk/ vann som drikke.

Varmmat serveres 1gang pr uke til lunsj. Vi tilbyr et sunt kosthold der målet er at alle barn skal smake på ulike matvarer.

Fruktmåltid kl 14 30 / 14 45.

Vi tilbyr brødskive eller knekkebrød (ca. ½ skive pr barn) samt grønnsaker og frukt.

Vi serverer gulrøtter, epler, appelsiner, druer, agurk, paprika og bananer. Innimellom har vi annen type frukt. Dette er ment som et mellom måltid.

|  |  |
| --- | --- |
| **Mål** | **Hvordan** |
| Måltidene skal være preget av ro og hygge. Vi skal ha god tid slik at alle barn får spise seg mette. Barna skal lære å vurdere egen matmengde. Barna skal trene på å bli selvhjulpen under måltidene.- smøre selv- helle i melk - spise med bestikk- forsyne seg selv- rydde etter seg- Barna skal lære seg gode vaner v/bordet- sitte i ro- vente til «alle» er ferdig- hjelpe hverandreFå kjennskap til ulike påleggs sorter, smake på nye ting.Vi skal tilby et variert og sunt kosthold. | Personalets oppmerksomhet rettes mot barna, samtaler og veileder. En voksen har ansvaret for hvert bord, deltar i samtale og styrer lydnivå. Barn som forstyrrer hverandre negativt flyttes vekk fra hverandre.Personalet respekterer når barnet er mett. Ingen "tvinges" til å spise opp all maten. Personalet veileder og støtter det enkelte barn.Personalet er gode forbilder.Personalet er forbilder.Vi snakker om maten vi spiser og setter navn på den.Vi følger helsedirektoratets anbefalinger for måltider og kosthold i barnehager  |

* **HVILESTUND/ LESESTUND**

|  |  |
| --- | --- |
| **Mål** | **Hvordan** |
| Barna skal få mulighet til å slappe av etter lunsjmåltidet eller ved behov. Barna skal få erfare og kjenne på roen ved å få hvilt seg og la kroppen lade opp til nye inntrykk, opplevelser, lek og læring | To av personalet har ansvaret for hviling/ lesing.Vi lytter til historier, leser bøker og har rolige aktiviteter.Barna ligger/ sitter på madrass / dempet belysning i rommet.Barna erfarer avslappingsteknikker – yoga  |

* **SOVING**

|  |  |
| --- | --- |
| **Mål** | **Hvordan** |
| Barnets behov for søvn og hvile skal ivaretas.Barn skal sove når de har behov for det. | Soveplass ute i egen vogn.Vi imøtekommer og tilpasser soving så langt det lar seg gjøre. |

* **SAMLING**

I løpet av uka har vi samlinger der barna på avdelingen sin samles til et felles innhold.

|  |  |
| --- | --- |
| **Mål** | **Hvordan** |
| Gi barna felles opplevelser. Barna skal få medvirkning på innholdet i samlingen, ved eks å velge sanger.Barna skal aktivt delta i samling: i samtale, sang og bevegelse. | Vi samler oss om ei bok, sang, rim, regler og samtale. En enkel lek, som Kims lek.Slippe barna til en og en. Vise respekt for barnas engasjement og meninger ved å ta det som blir sagt på alvor. Vi lytter til barnas forslag/ ønsker. |

* **TEMA**

Temaarbeid er knyttet til valgt satsningsområde og de 7 fagområdene i Rammeplanen.

Hvert fagområde dekker et vidt læringsfelt. Flere områder vil ofte være representert samtidig i et temaopplegg og i hverdagsaktiviteter.

Dere kan lese mere om fagområdene i Rammeplan for barnehagen på:

[Rammeplan for barnehagen (udir.no)](https://www.udir.no/laring-og-trivsel/rammeplan-for-barnehagen/)

|  |  |
| --- | --- |
| **Mål** | **Hvordan** |
| Tema skal være tilpasset barns alder og modenhet.Vi skal ha progresjon.Barn skal få kunnskap, holdninger og ferdigheter. | Pedagogiske ledere har ansvaret for å planlegge, gjennomføre og vurdere det pedagogiske arbeidet på sin avdeling.Vi skal ha kunnskap om hva vi kan forvente av barn på de ulike alderstrinn. |

**Alle planlagte aktiviteter (samlinger m/tema, turer osv) begynner senest kl 09 45.**

**Alle barn som skal delta i aktiviteter må være i barnehagen senest 0930.**

**FASTE FYSISKE AKTIVITETER VI GJENNOMFØRER I LØPET AV ÅRET**

* Vinteraktivitetsuke
* Sommeraktivitetsuke
* Turer
* Minirøris / hinderløype / dans
* **TURER**

|  |  |
| --- | --- |
| **Mål** | **Hvor** |
| Barn skal oppleve tur glede.Bli kjent i nærmiljøet.Barn skal oppleve naturen i all slags vær.Barn skal lære å ta vare på naturen.Barn skal lære å utnytte naturmateriell som formingsprodukter.Barn skal lære om dyreliv, planter og årstider.Gi barna fysiske utfordringer som løping, klatring og hopping i ulendt terreng. Trene sanser og bevegelse. | Vi benytter nærmiljøet.Skogturer til: Trollskogen,Dansesletta,Hundremeterskogen,Skumleskogen, Idaplassen, Kjøkkenet og lavvoen.ByturerTravbanen.Vinkelveien.Solbergbanen.Biblioteket.Akebakken (Lenabakken)Vinneslia- fotball løkka.Biblioteket |

|  |
| --- |
| **På tur dager må barna være i barnehagen senest kl 09 30. Barna må ha med matpakke og drikke til turen.****(Det er 2 matpakker på tur dager da dere også må ha med matpakke til frokost)** |

**Sikkerhetsregler på tur:**

* Vi går ikke på tur ved fravær i personalgruppen. (dvs færre voksne pr barn enn normen)
* Vi går ikke på tur hvis en av personalet ikke kjenner barna (eks første dag på jobb)
* Vi går ikke på tur med barn vi ikke kjenner godt.
* Vi har prosedyre for gjennomføring av turer.
* Vi har utarbeidet prosedyre for bussturer.
* **LEK**

Leken er barnas viktigste uttrykksform og aktivitet. Det er under lek barna lærer. Leken har sine egne uskrevne regler og normer som barna lærer å innordne seg etter. Leken må tas på alvor. Derfor vil vår dagsrytme gi god tid, rom og ro til barnas frilek inne og ute.

|  |  |
| --- | --- |
| **Mål** | **Hvordan** |
| Alle barn er aktive og kan leke selvstendig ute og inne.Alle barn skal ha en lekekamerat i barnehagen. | Tilrettelegge dagsrytmen. Slik at det er satt av god tid til lek. Personalet er tilgjengelige, legger til rette og deltar i leken om nødvendig.Personalet gir opplevelser som beriker leken.Kjøpe inn riktige og nok lekemateriell.Barna får leke seg ferdig.Lekegrupper. |

* **UTELEK**

Vi er ute hver dag enten på formiddagen eller ettermiddagen, eller begge deler. I uteleken blir leken friere fordi barna har større bevegelsesrom. I utetiden får barna grovmotoriske aktiviteter, større frihet til utfoldelse (bla løping).

I den mørkeste tiden (november- januar) er vi ute på formiddagen slik at barna er ute i dagslyset.

|  |  |
| --- | --- |
| **Mål** | **Hvordan** |
| Barn skal få utfolde seg grov motorisk, samt oppleve gleden ved bevegelse.Barna skal få en positiv selvoppfatning gjennom kroppslig mestring.Barna skal få muligheten til lek på tvers av avdelingene.Barna skal være ute i all slags vær.Kulturformidling – barn får kjennskap til tradisjonelle leker som sisten, paradis, hoppe tau  | Løping, klatring, hopping, balansere, sykling, ball- lek, ski, aking, sangleker m m. Tilpasset leketilbud for barn i alderen 1- 6 år.Felles uteleketid.Personalet organiserer sangleker og tradisjonelle leker. |

**Sikkerhet ved utelek:**

Vi vil at barna skal utfolde seg fritt i lek og aktiviteter. Derfor er vi opptatt av at utemiljøet skal være trygt og sikkert:

* Vi er ikke ute når det er veldig glatt.
* Ved kaldere enn minus 10 grader vurderer vi om vi skal ut. Her bruker vi skjønn.
* Et eksternt firma har årlig sikkerhetstest på utelekeplassen.
* Ved tele i bakken henges husken opp slik at de ikke kan benyttes.
* Sykkelhjelm brukes kun ved sykling.
* Porten skal ALLTID være lukket
* **BÆREKRAFTIG UTVIKLING**

Barna skal lære å ta vare på seg selv, hverandre og naturen.

Barnehagen er en miljøbevisst barnehage og vi jobber innenfor 3 hovedtemaer:

* Kildesortering.
* Holdningsskapende arbeid. Vi skal fremme verdier, holdninger og praksis for et mer bærekraftig samfunn.
* Naturglede. Ved å bli glad i naturen lærer barna å ta være på naturen

|  |  |
| --- | --- |
| **Mål** | **Hvordan** |
| Barn skal lære kildesortering.Barn skal lære ikke å kaste søppel i naturenBarna skal få naturopplevelser og bli kjent med naturens mangfold, og vi skal bidra til at barna opplever tilhørighet til naturen.Barn skal få erfaring i hvordan bær, frukt og grønnsaker gror og vokser.Vi skal bruke naturmateriell og tom emballasje i aktiviteter.  | Vi har innført kildesortering på alle avdelinger.Skogturer i nærmiljøet.Vi har grønnsakhage, frukttrær og bærbusker.Formingsaktiviteter med tom emballasje og naturmateriell |

|  |
| --- |
| Vi oppfordrer foreldrene til å bruke matboks til barna. Vi oppfordrer alle til å innføre kildesortering i hjemmet. Når dere foreldre er i barnehagen må dere selv sørge for å følge barnehagens kildesortering. |

* **LIVSMESTRING OG HELSE**
* Vårt slagord er: **en hjertevarm barnehage!** Det betyr at alle skal bli tatt godt imot. Vi skal være gode på sosial kompetanse, omsorg og trygghet. Hverdagen vår skal være preget av raushet og glede.

Vårt overordnete mål er: «Trygge barn med tro på egen læring»

Alle barn skal bli anerkjent for den de er og ikke for hva de kan, alle er god nok som de er. Barn skal få vokse ut fra sine forutsetninger.

|  |  |
| --- | --- |
| **Fysisk helse** | **Psykisk helse** |
| Måltider:* Sunt kosthold
* Holdninger til mat
* Holdninger til måltider

(vi spiser til vi er mette, måltider skal være preget av ro. Vi lærer måtehold når vi spiser eks kake, is. Ett stykke er nok.)* Vi følger Helsedirektoratets råd for kosthold og måltider i barnehagene.

Fysisk aktiviteter:* Vi har daglig utelek
* Vi har ukentlig turer i nærmiljøet
* Uteplassen gir rom for allsidig aktivitet som løping, sykling, ballspill, rollelek o.l

Hvile:* De barn som trenger hvile i løpet av dagen skal ha mulighet til dette. Gjelder uansett barnets alder.

Hygiene:* Lære barn god håndhygiene
* Gode toalettforhold, der barna kan få være alene hvis ønskelig.

Sikkerhet:* Barn skal kunne utfolde seg fritt i et trygt og sikkert lekemiljø.
 | * Alle skal bli godtatt for den de er uavhengig av kjønn, alder, modenhet og sosial bakgrunn
* Alle skal føle seg trygge.
* Alle skal få omsorg.
* Alle barn skal få utfordringer i forhold til sitt modenhetsnivå.
* Barn skal hjelpes og støttes til å bli selvhjulpen.
* Barn skal oppleve mestring ved at vi gir de utfordringer og støtter de når de prøver. Vi skal være ditt barns heiagjeng!
* Alle skal ha en lekevenn. Barn som faller utenfor, skal hjelpes inn i leken.
* Barn skal veiledes i hvordan konflikter skal løses.
* Barn skal lære å dele – lære å være en god venn.
* Vi skal gi alle barn TID, barnehagens klima skal ikke være preget av stress. Det er i de stressende situasjoner vi gjør feil.
* Barnehagens klima skal være preget av ro.
* I den mørke årstiden er vi ute når det er mest dagslys. Dagslyset påvirker oss positivt, både psykisk, men også er det bra for kroppen (bra for utvikling av beina, D vitaminer)
* Vi observerer alle barn og deres familier bla i bringe og hentesituasjoner for så tidlig som mulig å fange opp barn som ikke har det så bra / barn med spesielle behov.
* Familier som ønsker veiledning, skal få det.
 |

* **SIKKERHET I BARNEHAGEN**

Vi vil at barna skal utfolde seg fritt i lek og aktiviteter. Derfor er vi opptatt av at inne og utemiljøet skal være trygt og sikkert:

* Barnas sekker oppbevares utilgjengelig for barna da vi vet at snorer og reimer på sekkene er en kvelningsfare.
* Plastposer skal oppbevares utilgjengelig for barn OG skal være knyttet slik at barn ikke kan ta de over hode.
* Vi serverer ikke varmt drikke på foreldresammenkomster der barna er tilstede
* Vi oppfordrer dere foreldre til å velge barnetøy uten hetter og snorer pga kvelningsfaren

Hva gjør vi for å forhindre ulykker i barnehagen:

* Vi har sikkerhetsregler inne, ute og på turer
* Vi har risikovurderinger
* Vi har et eksternt firma som årlig har sikkerhetskontroll på utelekeplassen
* Vi har årlig kontroll av brannalarm
* Vi går sikkerhetsrunder inne
* Vi informerer personalet og foreldre om våre sikkerhetsrutiner
* Vi oppfordrer ALLE til å melde fra dersom de observerer farer eller brudd på våre sikkerhetsrutiner
* Uhell / avvik meldes skriftlig i HMS Mentor
* Alvorlige hendelser meldes og utbedres umiddelbart.
* **5 ÅRSKLUBBEN**

**Overgang barnehage – skole**

I samarbeid med barnas hjem skal det legges til rette for en positiv overgang fra barnehage til skole. For å gi barna positive forventninger til det å begynne på skolen er det viktig at barna blir forberedt på at de skal slutte i barnehagen og begynne på skolen. Vi følger Drammen kommunes rutiner/veileder for overgang barnehage skole.

I tillegg har vi et pedagogisk tilbud til skolestarterne som går i Vinnes barnehage. Vi har 5 års klubb

1 ganger pr uke. Den starter i begynnelsen av september og avsluttes i juni. Det er ikke 5 års klubb i skolens ferier. En pedagogisk leder har ansvaret for det pedagogiske opplegget i samarbeid med en assistent. De har ansvaret for planlegging, gjennomføring og vurdering av det pedagogiske opplegget på 5 års klubben.

I løpet av året jobbes det med ulike tema og aktiviteter som:

* Klippe, lime, farge og tegneoppgaver
* Oppgaver på tavla
* Oppgaver knyttet til ett av hovedtemaene
* Siri- Bamse (en bamse vi gir litt ekstra oppmerksomhet og omsorg)
* Gå først i Luciatoget
* Opptreden på nissefesten for de andre i barnehagen
* Pynte juletreet
* Tarkus (trafikk- venn)
* Lov til å ha med egen sykkel i barnehagen etter påske det året de skal begynne på skolen.
* Felles avslutning

|  |  |
| --- | --- |
| **Mål** | **Hvordan** |
| Forberede 5 åringene på skolestart. Gi barna erfaring i å være i en gruppe med jevnaldrende, og skape positiv gruppefølelse.Gi barna erfaringer og opplevelser av mestring i forhold til oppgavene.Besøke skole og SFO. | Barna øver de seg på å sitte i ro, rekke opp hånden, ikke prate i munnen på hverandre, vente på tur, motta beskjeder og utføre oppgaver.De har egen bok til oppgaver som oppbevares i egne skuffer.Barna får oppgaver som er tilpasset gruppen og enkeltindividet etter modenhet.Personalet gir positive og anerkjennende tilbakemeldinger og legger til rette for samarbeid. Barnehagen samarbeider med Solberg skole om skolebesøk. |

* **DAGSRYTME**

Dagsrytme er en oversikt over det som gjentar seg til samme tid hver dag. Den ivaretar barnas behov for forutsigbarhet og faste rammer.

Barnas ulike alder gjør at de har forskjellige behov for søvn, hvil, stell, tilrettelegging av aktiviteter og mulighet for” uforstyrret” lek(frilek) Behovet for voksen nærhet, omsorg, anerkjennelse og oppmerksomhet er viktig for alle, uansett alder.

**07 00** Barnehagen åpner. Fri lek på tvers av avdelingene

**08 00** Frokostservering. **Barn som skal spise i barnehagen må være her**

 **senest kl 08 00.**

**09 30** Organiserte aktiviteter inne / ute

**11 30** Lunsj

**12 30 /13 00** Hviling for de største ved behov/ lesestund/ rolige aktiviteter

**14 00** Frilek ute / inne

**14 30 / 14 45** Ettermiddagsmat/ grønnsaker & frukt

 Frilek etterpå

**16 45** Barnehagen stenger

Dagsrytmen kan endres ved behov, men den er der som en mal for dagen.

**Hvis dere ønsker at barnet deres skal være med på aktiviteter må de være i barnehagen senest**

**Kl 09 30**. **Spør personalet på avdelingen hvis dere har spørsmål ang dette.**

Hakkebakke (småbarnsavdelingen) har bleieskift og soving tilpasset behovet til det enkelte

barn. Lunsjen kan da også bli til litt forskjellige tider alt etter når de sover. Dere må gjøre

avtaler med personalet, så tar vi hensyn så langt det lar seg gjøre.

* **HVORDAN KONTAKTE OSS**

**Vi benytter Vigilo som digitalt kommunikasjonsverktøy**

|  |  |  |
| --- | --- | --- |
| **Tiriltoppen** | **tt@vinnesbarnehage.no** | **947 90 228** |
| **Kardemomme** | **km@vinnesbarnehage.no** | **947 89 882** |
| **Hakkebakke** | **hb@vinnesbarnehage.no** | **947 90 503** |
| **Kontoret** | **dl@vinnesbarnehage.no** | **960 15 617** |

**Hjemmeside: www.vinnesbarnehage.no**

Egen side på Facebook og Instagram

**Vinnes barnehage SA Lille vinnes 14, 3057 Solbergelva Mob: 960 15 617**

